เรื่องร้องเรียน (สายไฟ,ถนน,ทางเท้า) วันที่ 2022-06-05 10:09:27 — แขวงศาลาธรรมสพน์ เขตทวีวัฒนา กรุงเทพมหานคร
1.ข้อเสนอแนะ การจัดระบบสาธารณูปโภคใต้ทางเท้า/ถนน
เนื่องจากปัจจุบันเริ่มมีการนำระบบสาธารณูปโภคเช่น สายไฟฟ้า สายสื่อสาร ลงไปอยู่ใต้ทางเท้าหรือถนน แต่ที่ผ่านมานั้น ทางหน่วยงาน กทม.ไม่เคยกำหนดแนวเขตของสาธารณูปโภคต่างๆให้ชัดเจน การปฏิบัติงานที่ผ่านมาโดยส่วนใหญ่มันจะเป็นงานเร่งด่วนผักชีโรยหน้าที่ทำตามคำสั่งรัฐบาลมากกว่าจะเป็นการแก้ไขปัญหาและจัดระบบให้ชัดเจน ซึ่งอาจะส่งผลในภายหลังเช่นมีท่อประปาแตกรั่วในบริเวณที่สายไฟฟ้ารั่ว ก็อาจจำทำให้เกิดอุบัติเหตุได้ จึงอยากให้ท่านผู้ว่ากทม.เป็นแม่งานในการหารือ เพื่อกำหนดมาตรฐานให้ชัดเจนเช่น
1.1 การกำหนดมาตรฐานทางเท้าและก่อสร้างทางเท้ารูปแบบต่างๆที่เหมาะสมกับถนน โดยกำหนดเป็นมาตรฐานที่หน่วยงานกทม.ต้องทำให้เหมือนกัน
1.2 การออกแบบมาตรฐานบ่อระบายน้ำทิ้งที่มีโครงสร้างให้ติดตั้งสาธารณูปโภคอื่นๆ อย่างสายสื่อสาร ท่อน้ำประปา หรือสายไฟได้


เพื่อเป็นการกำหนดจุดวางระบบสาธารณูปโภคให้เป็นระเบียบ และลดความเสียหายต่อทางเท้าและถนนที่จะเกิดขึ้นจากการซ่อมบำรุงระบบสาธารณูปโภคนั้นๆได้